DIPLOMADÍJ PÁLYÁZAT 2015

Kedves Diplomázó Építészek!

A Magyar Építész Kamara és a Magyar Építőművészek Szövetsége Diplomadíj 2015 címen pályázatot hirdet az egyetemi 10 féléves osztatlan képzésben, vagy a bázis+mesterképzésben (Bsc / BA + Msc / MA) 2014. második, vagy 2015. első félévében diplomázott, végzett okleveles építészmérnökök és építésztervező művészek, terület- és településrendező építészek, belsőépítészek, valamint táj- és kertépítészek számára.

A Diplomadíj pályázaton diplomamunkaként készülő épületterv, belsőépítészeti terv, műemléki épület rekonstrukció terve, terület- és településrendezés, táj- és kertépítész tárgyú diplomamunka nyújtható be. A belsőépítész, a műemléki épület rekonstrukció terve, a táj- és kertépítész, valamint a terület- és településrendezési tervezési diplomamunkák Diplomadíj pályázatát a tagozatok külön részletes felhívásban is meghirdették, ezen a helyen is hirdetjük, de témánként külön eljárásban értékeljük, díjazzuk.
Pályázni a diplomaterv építész munkarész A3 lapméretre kicsinyített, szerkesztett változatának beadásával lehet, maximum 6 darab összefűzött A3 (420 x 297 mm) lappal. A tervlapok beadandóak digitálisan is ( pdf, pdfa, png, jpg formátumban) CD-re vagy DVD-re másolva. A pályázat nyílt, a tervlapokon a pályázó nevét, a tanszék nevét, a tervezési helyszín adatait fel kell tüntetni.
A pályázat beadásának helye: 	Magyar Építészek Háza
1088 Budapest, Ötpacsirta u 2. 
Magyar Építész Kamara Titkársága
Földszinti iroda
A pályázat beadásának időpontja: 	2015. szeptember 07–11. hétfőtől péntekig
10.00-15.00 óra között
A pályázatok benyújthatóak személyesen, ismerős által, postai úton, vagy futárszolgálattal is.

A Diplomadíj pályázatokat szakmagyakorló építészekből álló Bírálóbizottság értékeli. Megfelelő számú és színvonalú pályázat beérkezése esetén a zsűri maximum 13 db díjat ítél oda. Ezek közül várhatóan 1 belsőépítész, legfeljebb 2-2 műemléki, illetve terület- és településrendezési és 3 táj- és kertépítész témájú pályázatot fog jutalmazni.

Építész fődíj:			iPad Air a zsűri által legjobbnak ítélt tervért
[bookmark: _GoBack](a GRAPHISOFT felajánlásával)
További díjak:			4 db ARCAD Építészeti Tervezőrendszer-program
(a DesignSoft Kft. felajánlásával a hatékony tervezésért)
Pénzjutalmak
Építész könyvek

A pályázat eredményhirdetését az Építészet Világnapján, 2015. október 5-én hétfő délután tartjuk a Magyar Építészek Háza Kós Károly termében. A díjazott terveket kiállításon mutatjuk be 

A Diplomadíjjal kapcsolatban esetlegesen felmerülő kérdéseket kizárólag e-mailen, az ulrich.tamas@mek.hu és mek@mek.hu email címekre kérjük elküldeni.



Budapest, 2015. június 02.




Kalo Emese építész							dr.Hajnóczi Péter
a Diplomadíj bizottság elnöke					a MÉK elnöke




Mellékletek:	- Belsőépítész tagozat kiírása
		- Műemlékvédelmi tagozat kiírása
		- Táj- és kertépítész tagozat kiírása
		- Terület- és településrendezési tagozat kiírása

